"Tegemist on väga osavõtjaterohke laagriga, sest ei meenugi lähiajast ühtki laagrit, isegi mitte võistlust, kus oleks osalenud nii palju eesti Optimist-klassi purjetajaid," ütles Tallinna Kalevi Jahtklubi Purjespordikooli direktor Mart Meiel. Laagrisse on tulnud noorpurjetajad kolmest Tallinna jahtklubist, Saaremaalt, Pärnust, Toilast ja kahest Tartu  jahtklubist. Treeninglaagris arendavad purjetajad võistlusoskusi ja tehnikat, teevad kaks korda päevas trenni ning  omandavad purjetamisteooriat. "Oluline on just see, et üksikutes klubides ei osale treeningutes startides üle kümne lapse, siin laagris saavad noorpurjetajad jällegi arendada oma võistlusoskusi ligi 60 kaasvõistlejaga."